Euroopa Liidu Teataja L 280 , 04/11/2000 Lk 0063 - 0068



Komisjoni otsus, 20. oktoober 2000, millega kehtestatakse Iraani Islamivabariigist pärit kalatoodete impordi eritingimused (teatavaks tehtud numbri K(2000) 3066 all) (EMPs kohaldatav tekst) (2000/675/EÜ) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 22. juuli 1991. aasta direktiivi 91/493/EMÜ, milles sätestatakse kalatoodete tootmise ja turuleviimise tervishoiunõuded, [1] viimati muudetud direktiiviga 97/79/EÜ, [2] eriti selle artiklit 11, ning arvestades järgmist: (1) Komisjoni ekspert on teinud Iraani Islamivabariiki kontrollkäigu, et kontrollida ühendusse saadetavate kalatoodete tootmis-, ladustamis- ja lähetustingimusi. (2) Kalatoodete tervishoiukontrolli ja järelevalvet käsitlevate Iraani Islamivabariigi õigusaktide sätteid võib käsitada samaväärsetena direktiivi 91/493/EMÜ sätetega. (3) Jihad-e-Sazandegi ministeeriumi asutus Iran Veterinary Organisation (IVO) on võimeline tõhusalt kontrollima kehtivate õigusaktide kohaldamist Iraani Islamivabariigis. (4) Direktiivi 91/493/EMÜ artikli 11 lõike 4 punktis a osutatud sanitaarsertifikaadi saamise kord peab hõlmama ka näidissertifikaadi määratlust ning sertifikaadi koostamisel kasutatavat keelt (kasutatavaid keeli) ja sellele alla kirjutama volitatud isiku ametijärku käsitlevaid miinimumnõudeid. (5) Direktiivi 91/493/EMÜ artikli 11 lõike 4 punkti b kohaselt tuleks kalatoodete pakenditele kinnitada tähis, kuhu on märgitud kolmanda riigi nimi ning päritoluettevõtte, kalatöötlemislaeva, külmhoone või külmutuslaeva loa-/registreerimisnumber. (6) Direktiivi 91/493/EMÜ artikli 11 lõike 4 punkti c kohaselt tuleb koostada heakskiidetud ettevõtete, kalatöötlemislaevade ja külmhoonete loetelu ning samuti tuleb koostada vastavalt direktiivi 92/48/EMÜ [3] II lisa punktidele 1 kuni 7 varustatud külmutuslaevade loetelu. Kõnealused loetelud tuleb koostada IVO poolt komisjonile esitatud teabe põhjal. Seepärast peab IVO tagama direktiivi 91/493/EMÜ artikli 11 lõike 4 vastavate sätete järgimise. (7) IVO on andnud ametliku kinnituse direktiivi 91/493/EMÜ lisa V peatükis sätestatud eeskirjade järgimise ja kõnealuses direktiivis sätestatud nõuetega samaväärsete nõuete täitmise kohta. (8) Käesoleva otsusega ettenähtud meetmed on kooskõlas alalise veterinaarkomitee arvamusega, ON VASTU VÕTNUD KÄESOLEVA OTSUSE: Artikkel 1 Jihad-e-Sazandegi ministeeriumile alluv Iran Veterinary Organisation (IVO) on Iraani Islamivabariigi pädev asutus, mis kontrollib ja tõendab kala- ja akvakultuuritoodete vastavust direktiivi 91/493/EMÜ nõuetele. Artikkel 2 Iraani Islamivabariigist pärit kala- ja akvakultuuritooted peavad vastama järgmistele tingimustele: 1. igale partiile peab olema lisatud nõuetekohaselt täidetud, allkirjastatud, kuupäevastatud ja ühel lehel esitatud veterinaarsertifikaadi nummerdatud originaal, mis vastab käesoleva otsuse A lisas esitatud näidisele; 2. tooted peavad olema pärit käesoleva otsuse B lisas loetletud heakskiidetud ettevõtetest, kalatöötlemislaevadelt, külmhoonetest või registreeritud külmutuslaevadelt; 3. välja arvatud külmutatud pakkimata kalatoodete puhul, mis on ette nähtud konservide tootmiseks, peab kõikidele pakkidele olema märgitud kustumatult sõna "IRAN" ja päritoluettevõtte, kalatöötlemislaeva, külmhoone või külmutuslaeva registreerimis-/loanumber. Artikkel 3 1. Artikli 2 lõikes 1 nimetatud sertifikaadid tuleb koostada vähemalt ühes selle liikmesriigi ametlikus keeles, kus toimub kontrollimine. 2. Sertifikaatidel peab olema IVO esindaja nimi, ametinimetus ja allkiri ning kõnealuse asutuse ametlik tempel, mille värv peab erinema muude kannete värvist. Artikkel 4 Käesolev otsus jõustub 60 päeva pärast selle avaldamist Euroopa Ühenduste Teatajas. Artikkel 5 Käesolev otsus on adresseeritud liikmesriikidele. Brüssel, 20. oktoober 2000 Komisjoni nimel komisjoni liige David Byrne [1] EÜT L 268, 24.9.1991, lk 15. [2] EÜT L 24, 30.1.1998, lk 31. [3] EÜT L 187, 7.7.1992, lk 41. -------------------------------------------------- A LISA +++++ TIFF +++++ +++++ TIFF +++++ -------------------------------------------------- B LISA HEAKSKIIDETUD ETTEVÕTETE JA LAEVADE LOETELU PP : Töötlemistehas ZV : Külmutuslaev Loa number | Nimetus | Linn Piirkond | Kategooria | 600 | Ashoradeh Cold Store | Golestan | PP | 601 | Central Cold Store of Shilat Trade Co. | Tehran | PP | 602 | Anzali Sturgeon Store | Gilan | PP | 603 | Babolsar Cold Store | Mazandaran | PP | 604 | Chonchenan Sturgeon Processing Centre | Gilan | PP | 605 | Nashtarod Sturgeon Processing Centre | Mazandaran | PP | 606 | Hoseinbad Sturgeon Processing Centre | Mazandaran | PP | 607 | Izadeh Sturgeon Processing Centre | Mazandaran | PP | 608 | Shafarod Sturgeon Processing Centre | Gilan | PP | 609 | Bandar Turkman Processing Centre | Golestan | PP | 610 | Mirod Sturgeon Processing Centre | Mazandaran | PP | 700 | Mah Protein | Bushehr | PP | 701 | Abdasht-e-Shargh | Hormozgan | PP | 703 | Bushehr Marine Production (Afarid) | Bushehr | PP | 704 | Persian Gulf Food Industry | Hormozgan | PP | 705 | Chancho | Gilan | PP | 706 | Jahan Shill (Colahi 500t Complex) | Hormozgan | PP | 709 | Morvarid Sayd | Bushehr | PP | 711 | Mostaan | Hormozgan | PP | 713 | Choghadak 4000t Complex | Bushehr | PP | 714 | Abzyan-e-mahtab | Bushehr | PP | 717 | Ghasemi Cold Store | Bushehr | PP | 718 | Djavan Food Industrial Co. (Crayfish Processing and Packaging) | Tehran | PP | 720 | Shaloo | Bushehr | PP | 721 | Pavereh | Bushehr | PP | 722 | Kesht-o-sanat Bushehr | Bushehr | PP | 723 | Tabrid Mohaseb | Khozestan | PP | 725 | Fillet & Steak of Hormozgan | Hormozgan | PP | Q-732 | Abdasht e Shargh Co. (Fish and Shrimp Processing and Packaging) | Tehran | PP | 800 | Ferdos 1 | Hormozgan | ZV | 801 | Ferdos 2 | Hormozgan | ZV | 802 | Ferdos 3 | Hormozgan | ZV | 803 | Kasra | Hormozgan | ZV | 809 | Kavian | Hormozgan | ZV | 810 | Afson | Hormozgan | ZV | --------------------------------------------------